Elaine Chao

Elaine Lan Chao (;Hsiao-lan betyr «lille orkidé». født 1953) er en amerikansk politiker. Hun tilhører Det republikanske partiet.

Chao hadde føderale stillinger allerede under presidentene Ronald Reagan og George H.W. Bush, blant annet som visetransportminister fra 1989 til 1991. Hun var arbeidsminister under president George W. Bush fra 2001 til 2009 og transportminister under president Donald Trump fra 2017 til 2021.

Chao innvandret til USA fra Taiwan som 8-åring. Hun ble den første asiatisk-amerikanske kvinnen og den første taiwansk-amerikaneren til å bli utnevnt til minister i den føderale regjeringen."Press Briefing by Administration Officials on American Competitiveness Initiative", (February 1, 2006), retrieved February 25, 2009 Hun er gift med senator Mitch McConnell.

 Liv og virke
 Familie 
Chao er den eldste av seks søstre; de andre er Jeannette, May, Christine, Grace og Angela. Ifølge den amerikanske avisen The New York Times har «flere av hennes fem yngre søstre giftet seg med Wall Street-titaner, inkludert Bruce Wasserstein, den nå avdøde eieren av New York Magazine».

Faren hennes, James S.C. Chao, er en shippingmagnat som grunnla Foremost Group. I april 2008 gav Chaos far Chao og McConnell mellom 5 og 25 millioner dollar, som «økte McConnells personlige formue fra minst 3 millioner dollar i 2007 til mer enn 7 millioner dollar» og «hjalp paret etter at aksjeporteføljen deres tapte seg i kjølvannet av finanskrisen samme år».

I 2012 donerte familien 40 millioner dollar til Harvard Business School for stipendier for studenter av kinesisk herkomst og Ruth Mulan Chu Chao Center, en bygning oppkalt etter Chaos avdøde mor. Moren Ruth Mulan Chu Chao gikk tilbake til skolebenken i en alder av 51 år for å ta en mastergrad i asiatisk litteratur og historie fra St. John's University.

 Karriere 

Chao var arbeidsmarkedsminister mellom årene 2001 og 2009 i George W. Bush-regjeringen. Hun ble dermed den første kvinnelige asiatisk-amerikaner i en amerikansk føderal regjering. I sine to mandatperioder som minister ble hun også den eneste i Bush-regjeringen som satt i åtte år.

Den 29. november 2016 meddelte Donald Trump at han valgte Chao som ny transportminister.Trump picks Elaine Chao for transportation secretary. CNN. Lest 30 november 2016. Nominasjonen ble godkjent av USAs senat den 31. januar 2017 og samme dag ble Chao tatt i ed som USAs transportminister.Laris, Michael (31. januar 2017). "Trump transportation secretary pick Elaine Chao confirmed in Senate, with some top Democrats balking". The Washington Post. Läst 1 februari 2017. Hun trakk seg fra Donald Trumps første regjering i kjølvannet av stormingen av den amerikanske kongressen etter Trumps valgnederlag.

 Referanser 

Kategori:USAs arbeidsministere
Kategori:USAs transportministre
Kategori:Donald Trumps første regjering
Kategori:Alumni fra Harvard Business School
Kategori:Politikere fra USA
Kategori:Medlemmer av Det republikanske parti (USA)
Kategori:Personer fra Taipei
Kategori:personer fra Syosset i New York